**Ministru kabineta rīkojuma projekta „Grozījumi darbības programmas „Uzņēmējdarbība un inovācijas” papildinājumā” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Ministru kabineta rīkojuma projekts „Grozījumi darbības programmas „Uzņēmējdarbība un inovācijas” papildinājumā” (turpmāk – rīkojuma projekts) ir izstrādāts saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 25.novembrī ir izdoti Ministru kabineta noteikumi Nr.729 “Noteikumi par darbības programmas ”Uzņēmējdarbība un inovācijas” papildinājuma 2.1.1.3.3.apakšaktivitāti “Zinātnisko institūciju institucionālās kapacitātes attīstība””.  Ar Ministru kabineta 2014.gada 4.decembra rīkojumu Nr.730 “Grozījumi darbības programmas “Uzņēmējdarbība un inovācijas” papildinājumā” tika izdarīti grozījumi darbības programmas „Uzņēmējdarbība un inovācijas” papildinājumā (turpmāk– 2.DPP), precizējot 2.1.1.3.3.apakšaktivitātes “Zinātnisko institūciju institucionālās kapacitātes attīstība” (turpmāk – 2.1.1.3.3.apakšaktivitāte) mērķi, projektu maksimālo attiecināmo izmaksu apmēru, pieejamo Eiropas Reģionālās attīstības fonda (turpmāk - ERAF) finansējumu, kā arī nosakot 2.1.1.3.3.apakšaktivitātes uzraudzības radītājus, tai skaitā reģionālā sadalījumā.  Vienlaikus ar Ministru kabineta 2014.gada 25.novembra sēdes protokollēmuma (prot. Nr.65 81.§) 4.punktu tika noteikts: “Pieņemt zināšanai, ka Darbības programmas “Uzņēmējdarbība un inovācijas” Izglītības un zinātnes ministrijas pārziņā esošajās aktivitātēs ir vēl pieejams ERAF finansējums 1 099 758,07 EUR apmērā, kuru Izglītības un zinātnes ministrija rosina novirzīt ar zinātnisko institūciju izcilības attīstību saistīto darbību finansēšanai 2.1.1.3.3.apakšaktivitātes projektu ietvaros. Par papildu finansējuma piešķiršanu lemt pēc 2014.gada 12.decembra, kad būs zināms izdevumu apjoms, kas iesniegts Valsts kasē, lai nodrošinātu Eiropas Komisijā noteikto minimāli deklarējamo izdevumu apjomu 2014.gadā darbības programmā “Uzņēmējdarbība un inovācijas”. Saskaņā ar Padomes regulas Nr.1083/2006 93.pantu Eiropas Komisija var piemērot automātisko saistību atcelšanu jebkurai darbības programmas summas daļai, ja saskaņā ar noteikto grafiku konkrētajā kalendārajā gadā netiek iesniegti avansa vai starpposma maksājumi noteiktā apjomā.”  Vienlaikus ar Ministru prezidentes 2014.gada 11.decembra rezolūciju Nr.05/TA-2759/15315, 2014-MK.PROT-65#81 izglītības un zinātnes ministrei un finanšu ministram tika uzdots: „Lūdzu iepazīties un ņemt vērā Latvijas Organiskās sintēzes institūta 2014.gada 2.decembra vēstulē Nr.1.1.-14/630 minēto un izpildot Ministru kabineta 2014.gada 25.novembra sēdes protokola Nr.65 81.§ 4.punktā doto uzdevumu, lūdzu nodrošināt, ka papildus rastais finansējums tiek novirzīts augsti novērtēto zinātnisko institūciju izcilības stiprināšanas pasākumiem, nepieļaujot finansējuma novirzīšanu citiem mērķiem.”  Koalīcijas partneru darba grupas par Eiropas Savienības struktūrfondu un Kohēzijas fonda jautājumiem sēdē 2015.gada 7.janvārī atbalstīta papildu ERAF finansējuma piešķiršana 2.1.1.3.3.apakšaktivitātes projektu īstenošanai 1 957 788 *euro* apmērā, ko veido:   1. 2.1.1.1.aktivitātes "Atbalsts zinātnei un pētniecībai" trešās kārtas ERAF finansējuma atlikums 1 099 758 *euro*; 2. 2.1.1.2.aktivitātes „Atbalsts starptautiskās sadarbības projektiem zinātnē un tehnoloģijās” otrās kārtas ERAF finansējuma atlikums 858 030 *euro.*   Ievērojot iepriekš minēto un, lai nodrošinātu 2.1.1.pasākuma “Zinātne, pētniecība un attīstība” ietvaros pieejamā finansējuma izlietojumu pilnā apmērā, Izglītības un zinātnes ministrija ierosina līdz 2015.gada 7.janvārim 2.1.1.1.aktivitātes „Atbalsts zinātnei un pētniecībai” trešās projektu iesniegumu atlases kārtas ietvaros pieejamo ERAF finansējuma atlikumu 1 099 758 *euro* apmērā un 2.1.1.2.aktivitātes „Atbalsts starptautiskās sadarbības projektiem zinātnē un tehnoloģijās” otrās kārtas ERAF finansējuma atlikumu 858 030 *euro* apmērā, kas kopā veido ERAF finansējumu 1 957 788 *euro,* novirzīt 2.1.1.3.3.apakšaktivitātes projektu īstenošanai, to paredzot zinātniskās izcilības attīstības atbalstam. Šo grozījumu rezultātā 2.1.1.3.3.apakšaktivitātei pieejamais ERAF finansējums tiek palielināts no 9 911 645 *euro* līdz11 869 433 *euro*.  Palielinot 2.1.1.3.3.apakšaktivitātes projektu īstenošanai pieejamo ERAF finansējumu, nepieciešams palielināt arī projektiem pieejamo maksimālo attiecināmo izmaksu apmēru, kas tiek noteikts atbilstoši Ministru kabineta 2014.gada 25.novembra noteikumu Nr.729 “Noteikumi par darbības programmas “Uzņēmējdarbība un inovācijas” papildinājuma 2.1.1.3.3.apakšaktivitāti “Zinātnisko institūciju institucionālās kapacitātes attīstība”” 1.pielikumā iekļautajai metodikai. Saskaņā ar šo metodiku finansējums tiek noteikts pēc formulas proporcionāli kopējam 2.1.1.3.3.apakšaktivitātei pieejamam ERAF finansējumam. Turklāt saskaņā ar Ministru kabineta 2014.gada 25.novembra noteikumu Nr.729 “Noteikumi par darbības programmas “Uzņēmējdarbība un inovācijas” papildinājuma 2.1.1.3.3.apakšaktivitāti “Zinātnisko institūciju institucionālās kapacitātes attīstība”” 34.punktu zinātniskajām institūcijām 10 darbdienu laikā no noteikumu spēkā stāšanās dienas Izglītības un zinātnes ministrijā ir jāiesniedz dokumenti un informācija, kas nepieciešama maksimāli pieejamā finansējuma aprēķināšanai atbilstoši iepriekš minētajai metodikai. Ņemot vērā šobrīd iesniegtos zinātnisko institūciju datus, sākotnēji veiktie aprēķini vairs neatbilst faktiskajai situācijai. Finansējuma pārrēķinu rezultātā Izglītības un zinātnes ministrija secinājusi, ka 2.DPP nepieciešams palielināt 2.1.1.3.3.apakšaktivitātei noteikto projektu maksimālo attiecināmo izmaksu apmēru no 2 500 000 *euro* līdz4 000 000 *euro*.  Rīkojuma projekts paredz:   1. precizēt 2.DPP 25.6 punktu, palielinot 2.1.1.3.3.apakšaktivitātes projektu maksimālo attiecināmo izmaksu apmēru no 2 500 000 *euro* līdz4 000 000 *euro*; 2. precizēt 2.DPP 33.punkta tabulu „Finanšu plāns (EUR)”, paredzot 2.1.1.1.aktivitātes „Atbalsts zinātnei un pētniecībai” trešās kārtas un 2.1.1.2.aktivitātes „Atbalsts starptautiskās sadarbības projektiem zinātnē un tehnoloģijās” otrās kārtas ietvaros pieejamā ERAF finansējuma atlikuma pārdali 2.1.1.3.3.apakšaktivitātei, tādējādi nodrošinot 2.1.1.3.3.apakšaktivitātes ietvaros pieejamo ERAF finansējumu 11 869 433 *euro* apmērā. |
| 3. Projekta izstrādē iesaistītās institūcijas | Izglītības un zinātnes ministrija. |
| 4. Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātniskās institūcijas, zinātnē un pētniecībā nodarbinātais personāls. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārais novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Lai nodrošinātu ERAF finansējuma 1 957 788 *euro* apmērā pārdali 2.1.1.3.3.apakšaktivitātes projektu īstenošanai, nepieciešami grozījumi šādos tiesību aktos:   1. Ministru kabineta 2014.gada 25.novembra noteikumos Nr.729 “Noteikumi par darbības programmas ”Uzņēmējdarbība un inovācijas” papildinājuma 2.1.1.3.3.apakšaktivitāti “Zinātnisko institūciju institucionālās kapacitātes attīstība””; 2. Ministru kabineta 2013.gada 3.janvāra noteikumos Nr.14 “Noteikumi par darbības programmas "Uzņēmējdarbība un inovācijas" papildinājuma 2.1.1.1.aktivitātes "Atbalsts zinātnei un pētniecībai" otro un trešo projektu iesniegumu atlases kārtu”; 3. Ministru kabineta 2014.gada 23.septembra noteikumos Nr.571 "Noteikumi par darbības programmas "Uzņēmējdarbība un inovācijas" papildinājuma 2.1.1.2.aktivitātes "Atbalsts starptautiskās sadarbības projektiem zinātnē un tehnoloģijās" otro projektu iesniegumu atlases kārtu"". |
| 2. | Atbildīgā institūcija | Izglītības un zinātnes ministrija |
| 3. | Cita informācija | Grozījumi anotācijas IV sadaļas 1.punktā minētajos tiesību aktu projektos tiks virzīti izskatīšanai Ministru kabineta sēdē vienlaikus ar rīkojuma projektu vai pēc tā pieņemšanas Ministru kabinetā. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Rīkojuma projekta izpilde neietekmēs institūcijas cilvēkresursus. |
| 3. | Cita informācija | Nav. |

**Anotācijas III, V un VI sadaļa - projekts šīs jomas neskar.**

Iesniedzējs:

Izglītības un zinātnes ministre M.Seile

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

12.01.2015 10:47

1061

I.Kalva

67047941, [inese.kalva@izm.gov.lv](mailto:inese.kalva@izm.gov.lv)